P6_TA(2005)0441
Iranin presidentin Mahmoud Ahmadinejadin viimeaikaiset lausunnot
Euroopan parlamentin päätöslauselma Iranista
Euroopan parlamentti , joka
— ottaa huomioon aiemmat päätöslauselmansa Iranista ja erityisesti 13. lokakuuta 2005 antamansa
päätöslauselman (1),
— ottaa huomioon yleisten asioiden neuvoston 7. marraskuuta 2005 antamat päätelmät,
— ottaa huomioon aiemmat päätöslauselmansa Lähi-idästä ja erityisesti 23. lokakuuta 2003 (2)j a
27. tammikuuta 2005 (3) antamansa päätöslauselmat,
— ottaa huomioon työjärjestyksen 103 artiklan 4 kohdan,
A. ottaa huomioon, että Iranin presidentti Mahmud Ahmadinejad puhui Teheranissa keskiviikkona
26. lokakuuta 2005 pidetyssä, maailmaa ilman sionismia käsitelleessä konferenssissa, jossa hän viittasiedesmenneeseen vallankumousjohtajaan ajatollah Ruhollah Khomeiniin ja totesi, että Israel olisi pyyh-käistävä pois kartalta,
B. ottaa huomioon, että kansainvälinen yhteisö tuomitsi välittömästi yllytyksen väkivaltaan ja toisen val-
tion tuhoamiseen,
C. panee merkille, että myös Iranissa on henkilöitä, kuten Iranin aikaisempi presidentti Muhammad
Khatami, jotka suhtautuvat kriittisesti presidentti Ahmadinejadin lausuntoihin,
D. ottaa huomioon, että Iran käy EU:n kanssa neuvotteluja ehdotetun kokonaisvaltaisen vuoropuhelun
puitteissa, joissa käsitellään tärkeitä asioita, kuten ydinohjelmaa, kansainvälisen terrorismin torjuntaa,taloudellista yhteistyötä ja ihmisoikeuksia;
1. tuomitsee Iranin presidentin Israelin valtiosta esittämät lausunnot, ei hyväksy missään tapauksessa
kehotuksia tuhota kansainväliseen yhteisöön kuuluva valtio, ja kehottaa Iranin presidenttiä perumaan koko-naisuudessaan sotaisan lausuntonsa;
2. kehottaa Iranin hallitusta noudattamaan YK:n peruskirjan 2 artiklasta johtuvia kansainvälisiä velvoittei-
taan ja pidättymään kansainvälisissä suhteissa minkään valtion alueelliseen koskemattomuuteen tai poliitti-seen itsenäisyyteen kohdistuvan tai muutoin Yhdistyneiden Kansakuntien päämäärien vastaisen väkivallankäytöstä tai sillä uhkaamisesta;
3. on huolestunut tällaisten lausuntojen mahdollisista seurauksista alueella, jolla esiintyy jatkuvasti väki-
valtaa, terrori-iskuja sekä äärifundamentalistien kehotuksia toimintaan;
4. vahvistaa muuttumattoman sitoumuksensa Israelin olemassaolon oikeutukseen kansainvälisesti tunnus-
tettujen rajojen puitteissa ja turvallisissa olosuhteissa rinnakkain riippumattoman ja elinkelpoisen Palestiinanvaltion kanssa;
5. kehottaa Irania tunnustamaan Israelin valtion ja sen oikeuden rauhanomaiseen ja turvalliseen eloon ja
käyttämään vaikutusvaltaansa Lähi-idässä saadakseen liikkeet, joihin sillä on yhteyksiä, pidättymään väki-
vallan käytöstä;
6. ilmaisee solidaarisuutensa Israelin kansaa ja valtiota kohtaan ja toistaa päättäväisyytensä pyrkiä Israelin
ja Palestiinan konfliktissa kvartetin (Yhdistyneet Kansakunnat, Euroopan unioni, Venäjä ja Yhdysvallat) joh-taman etenemissuunnitelman mukaiseen kahden valtion ratkaisuun;
(1) Hyväksytyt tekstit, P6_TA(2005)0382.
(2) EUVL C 82 E, 1.4.2004, s. 610.
(3) EUVL C 253 E, 13.10.2005, s. 35.C 280 E/468 FI 18.11.2006 Euroopan unionin virallinen lehti
Torstai 17. marraskuuta 2005
7. panee tyytyväisenä merkille kansainvälisen yhteisön hyvin kielteiset ja tiukat reaktiot, kannattaa täysin
Yhdistyneiden Kansakuntien turvallisuusneuvoston kantaa, jossa tuomitaan Iranin presidentin esittämä totea-mus, ja tukee myös Yhdistyneiden Kansakuntien pääsihteeriä tämän muistuttaessa Irania YK:n peruskirjannojalla sille kuuluvista velvoitteista;
8. pitää tervetulleena esimerkkinä sitä, että muslimien keskusneuvosto on Saksassa todennut, että kaik-
kien kansakuntien on kunnioitettava kansainvälistä lainsäädäntöä ja muiden valtioiden oikeuksia, ja paneetyytyväisenä merkille maailmanlaajuisen yleisen mielipiteen ja varsinkin iranilaissyntyisten henkilöiden reak-tiot, joissa on osoitettu tyrmistystä Iranin presidentin lausuntojen johdosta;
9. pitää myönteisenä useiden korkeiden palestiinalaisvirkamiesten ja -edustajien kantaa, jonka mukaan he
tuomitsevat presidentti Ahmadinejadin näkemyksen ja kannattavat Palestiinan ja Israelin valtion rauhan-omaista rinnakkaiseloa;
10. korostaa, että presidentti Ahmadinejadin lausunnot aiheuttavat huolta Iranin roolista alueella ja sen
tulevista aikeista; kehottaa tässä yhteydessä Irania olemaan tukematta millään tavoin kansainvälisiä terroristi-ryhmiä;
11. kehottaa uudelleen Iranin viranomaisia toimimaan aktiivisesti ja myönteisesti laajemmalti Lähi-idässä,
ja katsoo tässä yhteydessä, että ydinohjelmakysymyksessä tehtävä sopimus voisi kannustaa kaikkia osapuoliaedistämään kaikkien ihmisten turvallisuutta ja rauhaa;
12. kehottaa neuvostoa ja komissiota noudattamaan yleisten asioiden neuvoston 7. marraskuuta 2005
antamia päätelmiä ja parlamentin 13. lokakuuta 2005 antamaa päätöslauselmaa, jotta saataisiin aikaandiplomaattinen ratkaisu Iranin ydinohjelmaan liittyvistä huolenaiheista, ja pitämään kiinni tästä kannastakokonaisvaltaista vuoropuhelua kehitettäessä;
13. kehottaa puhemiestä välittämään tämän päätöslauselman neuvostolle, komissiolle, jäsenvaltioiden
hallituksille ja parlamenteille, Iranin islamilaisen tasavallan ja Israelin hallituksille ja parlamenteille, IAEA:npääjohtajalle ja YK:n pääsihteerille.
P6_TA(2005)0442
Humanitaarisen avun saanti Kashmirissa
Euroopan parlamentin päätöslauselma Kashmirista
Euroopan parlamentti , joka
— ottaa huomioon aiemmat päätöslauselmansa, joissa on tunnustettu luonnonkatastrofien uhrien oikeus
humanitaariseen apuun,
— ottaa huomioon Euroopan parlamentin erikoisvaltuuskunnan kertomuksen, joka koskee vierailuja
Kashmiriin 8. –11. joulukuuta 2003 ja 20. –24. kesäkuuta 2004,
— ottaa huomioon Yhdistyneiden Kansakuntien (YK) pääsihteerin 1. elokuuta 2005 antaman kertomuksen
suuronnettomuuksien vähentämiseen tähtäävän YK:n kansainvälisen strategian täytäntöönpanosta,
— ottaa huomioon yleisten asiain ja ulkosuhteiden neuvoston 18. lokakuuta 2005 esittämät päätelmät,
— ottaa huomioon neuvoston puheenjohtajan 27. lokakuuta 2005 Hampton Courtissa antaman Etelä-
Aasiaa koskevan julkilausuman,
— ottaa huomioon Etelä-Aasian alueellisen yhteistyön järjestön (SAARC) 12. ja 13. marraskuuta 2005
Dhakassa pidetyssä huippukokouksessa annetun julistuksen,
— ottaa huomioon työjärjestyksen 115 artiklan 5 kohdan,18.11.2006 FI C 280 E/469 Euroopan unionin virallinen lehti
Torstai 17. marraskuuta 2005